text: Cyklist dræbt i ulykke 
  24 september 2019 kl. 05.28
  Syd- og Sønderjyllands Politi oplyser, at en cyklist tirsdag morgen er blevet dræbt i en færdselsulykke nær Vojens. 
  Tirsdag morgen er en cyklist afgået ved døden efter at have været involveret i en færdselsulykke nær Vojens, skriver Syd- og Sønderjyllands Politi på Twitter. 
  Ulykken skete på Marstrupvej ved Ravnsbjergforte, da cyklisten var på vej i vestlig retning, og en bil i samme retning ramte cyklisten bagfra. 
  Den dræbte cyklist er en 44-årig mand, og de pårørende er underrettet. Bilisten er en 21-årig mand, og de er begge fra Haderslev.
  En bilinspektør har tirsdag formiddag været ved ulykkesstedet for at lave undersøgelser, mens en hund har afsøgt området. 
  Ulykken lammede trafikken tirsdag morgen og formiddag, men ved 11-tiden oplyser Syd- og Sønderjyllands Politi, at strækningen igen er åben.
  Der er en bilinspektør på vej til Marstrupvej, for at lave undersøgelser i forbindelse med uheldet. Vejen vil være spærret et stykke tid endnu. Cyklisten er afgået ved døden. #politidk
  
  Vi har et alvorligt færdselsuheld på Marstrupvej ved Ravnsbjergforte.En cyklist er kørt ned. Der er en del trafik på stedet. Vi hensyn og giv plads til udrykningskøretøjer, der er på vej til stedet. p.t. intet yderligere. #politidk
  
  